
CONVOCATÒRIA PER A  LA CONCESSIÓ DE SUBVENCIONS PER A PROJECTES DE COOPERACIÓ I SOLIDARITAT DE CARÀCTER GENERAL PER A L'ANY 2022

1. OBJECTE 
L’objecte d’aquesta convocatòria és regular la concessió de subvencions econòmiques que atorga l’ajuntament de Palamós, dins els límits establerts en el pressupost municipal,  per a activitats decooperació i solidaritat de caràcter general per a 2022.

2. BASES REGULADORES 
Constitueixen les bases reguladores d'aquesta convocatòria les aprovades pel Ple de 15 de març de 2022 publicades al Butlletí Oficial de la Província de Girona núm. 61 i al DOGC núm. 8636, de 29 de març de 2022.

3. RÈGIM JURÍDIC
Llei 38/2003, de 17 de novembre general de subvencions i el Reial decret 887/2006, de 21 de juliol, pel qual s’aprova el Reglament de la Llei general de subvencions.

4. PROCEDIMENT DE CONCESSIÓ: Les subvencions s'atorgaran mitjançant el procediment de concessió en règim de concurrència competitiva, sota els principis de publicitat, transparència, objectivitat, igualtat i no discriminació.

El procediment de concessió de subvencions, en règim de concurrència competitiva, comporta que l'atorgament de subvencions realitza mitjançant la comparació de sol•licituds presentades, amb l'objectiu d'establir una prelació entre aquestes d'acord amb els criteris de valoració prèviament establerts en aquesta convocatòria per a tots els sis programes, i adjudicar, amb el límit fixat en aquesta convocatòria dins del crèdit disponible, aquelles que hagin obtingut una major valoració en aplicació dels citats criteris.

5. PUBLICITAT DE LA CONVOCATÒRIA
5.1	El text de la convocatòria serà comunicat a la Base de Dades Nacional de Subvencions qui donarà trasllat d'un extracte de la convocatòria al Butlletí Oficial de la Província de Girona i al Butlletí Oficial de l'Estat per a la seva publicació, en compliment d'allò que disposa l'article 20.8a) de la Llei 28/2003, de 17 de novembre, general de subvencions.

Amb independència d'això l'acord de la convocatòria es comunicarà a totes els possibles beneficiaris en funció de l'objecte de la subvenció que es publicarà a la seu electrònica muncipal (http://seu.palamos.cat).

5.2	Les successives notificacions i publicacions s'efectuaran a la seu electrònica municipal i al taulell d'anuncis de la Corporació.

5.3	La publicitat de l'acord atorgament de les subvencions tindrà lloc d'acord amb les previsions establertes a l'apartat 5.1.



6. FORMA DE PRESENTACIÓ DE LES SOL·LICITUDS I DOCUMENTACIÓ
Les sol·licituds s'han de formalitzar mitjançant el model normalitzat disponible a la seu electrònica de l'Ajuntament de Palamós (http://seu.palamos.cat).

Juntament amb la sol·licitud normalitzada s'ha d'acompanyar la següent documentació: 

1. Fotocòpia del DNI del president de l’entitat.  
2. Fotocòpia del  CIF de l’entitat sol·licitant. 
3. Certificat del secretari/a de l’entitat identificant la persona que ostenta el càrrec del president/ta de l'entitat.
4. En cas de sol·licitar una subvenció d’import inferior a 3.000€ declaració responsable.d’estar al corrent en el compliment d’obligacions de naturalesa tributària i en matèria de Seguretat Social.
5. El pressupost detallat, en què constin les despeses previstes i les diferents fonts d'ingressos.  
6. Inclourà metodologia, estudi d’impacte i avaluació de les accions un cop realitzades.
7. Declaració expressa responsable de l’entitat de no trobar-se inclosos en les prohibicions per obtenir la condició de beneficiari de subvencions enumerades als apartats 2 i 3 de l'article 13 de la Llei 28/2003, de 17 de novembre, general de subvencions; de no haver estat mai objecte de sancions administratives fermes ni sentències condemnatòries per pràctiques laborals considerades discriminatòries per raó de sexe o gènere; i si s'han demanat o s'han obtingut ajuts d’altres organismes amb la mateixa finalitat i quines quantitats en aquest cas.
8. Projecte de les activitats proposades, amb justificació dels seus objectius i necessitat, detall de continguts, lloc on es portaran a terme les activitats, dates  d'execució i nombre previst de beneficiaris, i altres explicacions pertinents per les quals es puguin ponderar els criteris.
9.  Fitxa de proveïdor de l’Ajuntament de Palamós, només en el cas de ser una entitat nova o haver canviat les dades respecte al'any anterior.
10. Altra documentació que es consideri convenient (especificar)


L’Ajuntament aportarà d’ofici  i incorporarà a l’expedient  la següent documentació, i aquests efectes es determina que la presentació de la sol·licitud de subvenció comporta l’autorització de les entitats sol·licitants a favor de l’Ajuntament per obtenir-la:

1. Certificat positiu expedit per l’Agència Estatal d’Administració Tributària, acreditatiu de trobar-se al corrent en el compliment de les seves obligacions tributàries, en el supòsit de sol·licituds de subvenció d’import igual o superiorr a 3.000€
2. Certificat positiu expedit per la Tresoreria de la Seguretat Social acreditatiu que l’entitat es troba al corrent en el compliment de les seves obligacions en aquesta matèria.en el supòsit de sol·licituds de subvenció d’import igual o superior a 3.000€

3. Certificat acreditatiu que l’entitat es troba al corrent en el pagament de les seves obligacions tributàries amb l’Ajuntament de Palamós.

Si la sol·licitud o la documentació que s'hi acompanya no reuneix les dades d'identificació i/o qualsevol dels previstos a l'article 68 de la Llei 39/2015, d’1 d’octubre, del procediment administratiu comú de les administracions públiques es requerirà a l'interessat, d'acord amb l'establert a l'art. 71.1 de l'esmentada Llei, perquè en el termini de deu dies hàbils subsani les deficiències o acompanyi els documents preceptius. Si així no ho fes, se'l tindrà per desistit de la seva petició, prèvia notificació de la resolució que haurà de dictar-se en els termes previstos a l'article 21 de la Llei 39/2015.

7. LLOC DE PRESENTACIÓ DE LES SOL·LICITUDS I FORMA
Les sol·licituds s’han de presentar telemàticament, acompanyades de la documentació prevista en aquestes bases i que es troba disponible a la seu electrònica de l’Ajuntament de Palamós (http://seu.palamos.cat).

8. TERMINI PER PRESENTAR LES SOL·LICITUDS
El termini per a presentar les sol·licituds de subvencions és d'un mes a comptar de l'endemà de la data de publicació de l'extracte de la convocatòria al Butlletí Oficial de la Província de Girona.

9.REQUISITS DE LES ENTITATS SOL·LICITANTS 
Podran concórrer a la convocatòria de les subvencions objecte d’aquesta convocatòria les entitats, associacions, fundacions i/o ONG sense ànim de lucre legalment constituïdes amb domicili social o delegació a Palamós, que hi desenvolupin activitats de cooperació i solidaritat de manera regular i que no tinguin cap subvenció pendent de justificar amb l’Ajuntament de Palamós.

Les entitats que sol·licitin subvenció han d’estar inscrites en el Regitre municipal de fundacions i associacions ciutadanes. L’Ajuntament comprovarà d’ofici aquesta inscripció.

Les entitats, associacions, fundacions i/o ONG han d’haver participat almenys durant 2 anys seguits de forma activa a la Taula Palamós Solidari. Tindrà la consideració de participació activa:

· Assistir al 80 %, com a mínim, de les reunions convocades per l’Ajuntament a través  pel Departament de Cooperació i Solidaritat.
· Participar en l’organització i execució d’activitats plantejades des de la Taula Palamós Solidari, com: Mercat de la Joguina Solidària, Gran Recapte d’Aliments, Agenda Llatino Americana, i altres que puguin anar sorgint. 

10. CRÈDIT PRESSUPOSTARI I QUANTIA DE LES SUBVENCIONS,
[bookmark: _GoBack]La quantia màxima total que es destina a aquesta convocatòria per a 2022 és de 23.500€ amb càrrec de la partida pressupostària 23 23100 48913 Solidaritat i Cooperació. 

La distribució individualitzada d'aquesta quantitat es farà en l'aplicació dels criteris de valoració establerts en aquesta convocatòria. La subvenció concedida per l’Ajuntament per aquesta convocatòria no podrà excedir de l’import de 7000€ per entitat.

L'import de la subvenció, juntament amb les subvencions concedides amb la mateixa finalitat per altres administracions públiques i el finançament obtingut d'entitats privades, no podrà sobrepassar el cost de l'activitat subvencionada, ni podrà ser superior a l'import de la subvenció sol·licitada.


11. CRITERIS DE VALORACIÓ
Els criteris objectius que es tindran en compte en la ponderació de les sol.licituds seran els que es detallen tot seguit. La puntuació màxima de cada apartat és de 50 punts, requerint-se per a l'atorgament de la subvenció una puntuació mínima de 30 punts en el primer apartat i 25 punts en el segon apartat.


11.1 Entitats participants

a) Activitats realitzades a Palamós en els últims dos anys: 10 punts.
b) Implantació social a Palamós: 10 punts.
c) L'experiència prèvia en matèria de projectes de cooperació i solidaritat (anys de funcionament, trajectòria, etc): 10 punts.
d) L'estratègia i metodologia del projecte fan preveure l'assoliment dels objectius de sensibilització que es pretenen al municipi de Palamós: 10 punts.
e) Acció formativa i estímul del projecte a la implicació individual i col·lectiva en tasques solidàries, fent especial incidència en la població infantil i juvenil, tant en relació amb l'educació formal com en relació amb l'educació no formal: 5 punts.
f) Treball en xarxa amb altres entitats de Palamós. Projecte concertat entre dues o més entitats: 5 punts.

Cada projecte ha d'obtenir un mínim de 30 punts en aquest apartat, si noels obté  no es valorarà  el segon apartat.

11.2 Característiques del projecte

g) Identificació del projecte, motivacions i justificació:15 punts.
h) Fonamentació del projecte en una estructura coherent, sòlida, clara i correctament elaborada (marc lògic):10 punts.
i) Previsió de mitjans eficaços de control, seguiment, avaluació, sostenibilitat i viabilitat:10 punts.
j) Pressupost clar i detallat d'una bona adequació entre activitats, mitjans i costos: 10 punts.
k) 2.5. Inclusió de la perspectiva de gènere en el disseny i execució del projecte: 5 punts.

Cada projecte ha d'obtenir un mínim de 25 punts en aquest apartat, sinó el projecte  rebrà 0 punts, sense ponderar.

11.3 Assignació de la quantia en funció de la puntuació obtinguda.Un cop puntuats tots els projectes es sumaran totes les puntuacions. Es dividirà el total de la quantia màxima de la convocatòria (23.500€) pel total de punts, de manera que cada punt tingui un valor en euros.

El valor d’aquest punt es multiplicaràpel total de punts obtinguts en cada projecte i així s’obtindrà l’import atorgat al mateix. Si una entitat obté una puntuació que li suposa una quantia superior a la demanada, se li aplica com a topall el 100% del’import sol·licitat. En aquest cas, l’import sobrant es tornaria a repartir fent servir el mateix sistema amb la resta de projectes.

12.ORGAN INSTRUCTOR 
El tècnic de Cooperació i Solidaritat.

13.COMISSIÓ DE VALORACIÓ 
Es crea una comissió de valoració que té atribuïdes específicament les funcions de valorar les sol.licituds d’acord amb els criteris que s'estableixen en aquesta convocatòria i formular la proposta de resolució d’atorgament de subvencions per a cada programa, que serà elevada a la  Junta de Govern Local.

Aquesta  comissió estarà integrada per:

a. La  regidora de Cooperació i Solidaritat
b. El tècnic del Departament de Cooperació i Solidaritat
c. El suport administratiu del Departament de Cooperació i Solidaritat

14. ÒRGAN COMPETENT PER A LA RESOLUCIÓ DEL PROCEDIMENT
La Junta de Govern Local per delegació de l'Alcaldia mitjançant decret núm. 998 de data 1 de juliol de 2015.

15. TERMINI MÀXIM DE RESOLUCIÓ I RECURSOS
D'acord amb allò que disposa l'article 13 de l'Ordenança general de subvencions el termini màxim per resoldre i notificar la resolució no podrà exercir de sis mesos, a partir de la data de publicació de l'extracte de la convocatòria al Butlletí Oficial de la Província de Girona.

L’acord de concessió posa fi a la  via administrativa i contra aquest es podrà interposar recurs contenciós administratiu davant el Jutjat Contenciós Administratiu de Girona en el termini de dos mesos, a comptar del dia següent a la recepció de la notificació, sense perjudici que s’exerceixi qualsevol altra acció que s’estimi procedent. Amb independència d’això, també pot interposar-se, amb caràcter potestatiu, recurs de reposició davant  el mateix òrgan autor de l’acte en el terrmini d’un mes des de l’endemà de la recepció de la notificació.

16. PRINCIPIS ÉTICS I REGLES DE CONDUCTA
La/les persona/es  beneficiària/es d’aquesta/es subvenció/ns esta/n obligada/es aadequar la seva activitat als principis ètics i les regles de conducta establertes a l’article 55 de la Llei 19/2014, de 29 de desembre, de transparència accés a la informació pública i bon govern, com són, entre d’altres, les següents:

a) El respecte de la Constitució, l’Estatut d’autonomia i el principi de legalitat.

b) El respecte i la protecció dels drets fonamentals i les llibertats públiques  i dels drets estatutaris.

c) La igualtat de tractes de totes les persones,  evitant qualsevol mena de discriminació i arbitrarietat en la presa de decisions.

d) La imparcialitat en la presa de decisions, amb garantia de les condicions necessàries per una actuació independent i no condicionada per conflictes d’interessos.

e) El retiment de comptes i la responsabilitat per les actuacions pròpies i dels òrgan que dirigeixen.

f) El compromís general i directa per la qualitat dels serveis sota llur responsabilitat i el compliment dels drets dels usuaris.

g) La bona fe.

h) El deure d’abstenir-se d’intervenir en els assumptes de llur competència quan concorri algun dels supòsits d’abstenció que estableix la llei.

i) Mantenir la deguda reserva respecte dels fets o informacions coneguts per raó de l’exercici de llurs competències.

j) Complir les obligacions pròpies en matèria de transparència que li siguin aplicables, d’acord amb el que disposa la Llei 19/2014, de 29 de desembre, de transparència accés a la informació pública i bon govern.

L’ incompliment de les obligacions anteriors comportarà l’aplicació del règim sancionador previst als article 76 a 90 de la Llei 19/2014, de 29 de desembre, de transparència accés a la informació pública i bon govern, i la imposició de les sancions previstes en funció del caràcter molt greu, greu o lleu de les infraccions comeses.

17. DESPESES SUBVENCIONABLES
Es consideren despeses subvencionables aquelles despeses efectuades que de manera indubtable responguin de forma directa o indirecta a la naturalesa de l'activitat subvencionada que s'efectuï durant el període de l'activitat.

Les despeses efectuades subvencionables s'han de justificar mitjantçant els documents originals: factures, nòmines i altres documents de valor probatori equivalent amb validesa jurídica. Les despeses de personal hauran d'acreditar-se amb els rebuts de nòmines confeccionats d'acord amb l'Ordre de 27 de desembre de 1994 i amb els butlletins acrditatius de cotització a la Seguretat Social (TC1 i TC2). 

Les despeses han d'estar comptabilitzades i pagades abans de la finalització dels període de subvenció.

Els originals de les factures o documents acreditatius es retornaran un cop es deixi constància, mitjançant la diligència, que han estat utilitzats com a justificants de la subvenció rebuda, fent-hi constar el percentatge imputat. 


18. PAGAMENT ANTICIPAT. 
Els pagaments seran anticipats al 100% i suposaran lliuraments a fons amb caràcter previ a la justificació, com a finançament necessari per poder dur a terme les actuacions inherents a la subvenció.

19. OBLIGACIONS DELS BENEFICIARIS
Els beneficiaris estaran obligades a:

a) Realitzar l’activitat que fonamenta la concessió de la subvenció.
b) Col·locar en tota la publicitat que generi l'activitat que ha estat realitzadaamb el     patrocini del Departament de Cooperació i Solidaritat de l'Ajuntament de Palamós.
c) Convidar una representació municipal als diferents actes de presentació, inauguració, cloenda o similars que tinguin lloc. 
d) Lliurar, un cop finalitzada l'activitat, una memòria en què constin, a més del resum, un balanç econòmic i de beneficiaris, així com un exemplar de tots els elements editats o enregistrats amb motiu de l'activitat, tant en suport paper com audiovisual o digital, a efectes d'arxiu. En el cas de les edicions, la quantitat a lliurar és la que s'especifica en l'acord respectiu. 
e) Compliment de les obligacions relacionades a l’article 6 de l’Ordenança general de subvencions.

20. JUSTIFICACIÓ DE LA SUBVENCIÓ: COMPTE JUSTIFICATIU A PRESENTAR
Les entitats beneficiaries d'aquesta convocatòria hauran de presentar, al registre general de l'Ajuntament de Palamós (carrer Major núm. 56) el compte justificatiu simplificat de la subvenció mitjançant el model normalitzat que es troba disponible a la seu electrònica de l'Ajuntament de Palamós (http://seu.palamos.cat) acompanyat dels documents justificatius corresponents originals de: factures, nòmines i altres documents de valor probatori equivalent amb validesa jurídica.

21.TERMINI DE JUSTIFICACIÓ
Les entitats beneficiaries de les subvencions hauran de presentar el compte justificatiu, acompanyat dels documents justificatius corresponents, com a màxim el 30 de novembre de 2022.

Una vegada vençut el termini, si el beneficiari no hagués presentat els corresponents documents, se'l requerirà per a què, de conformitat amb l’article 70 del RD 887/2006, pel que s’aprova el Reglament de la Llei General de Subvencions, els aporti en el termini improrrogable de 15 dies, comunicant-li que, transcorregut el mateix sense atendre el requeriment, s'entendrà no complerta l'obligació de justificar, comportant el reintegre de la subvenció en les condicions previstes a l’article 37 de la llei 38/2003 de 17 de novembre, General de subvencions.



C/ Didac Garrell i Tauler, 10 1a planta  -  17230 Palamós (Baix Empordà) – Girona                                                              Tel 972-313739  Fax 972-313740  e-mail: cooperacioisolidaritat@palamos.cat

